|  |  |  |
| --- | --- | --- |
| Saksbehandler: Stiftelsen Miljøfyrtårn  E-post: [jan.halvor@miljofyrtarn.no](mailto:jan.halvor@miljofyrtarn.no) | Vår ref.: Jan Halvor Bransdal | Dato: 20.05.2021 |

**Til:**

Se adresseliste, side 4.

**Høring:**

Utvikling av Miljøfyrtårns felleskriterier

**Høringsfrist: 17. juni 2021**

**Stiftelsen Miljøfyrtårn har gleden av å sende ut forslag til nye felleskriterier. Forslaget til kriteriesettet har som mål å dekke de vesentlige miljøaspektene til virksomhetene** **i enda større grad. Felleskriteriene** **skal benyttes som sertifiseringsgrunnlag for alle virksomheter som søker Miljøfyrtårnsertifisering.**

**Sertifiseringskriteriene er utviklet av Stiftelsen Miljøfyrtårn i samarbeid med sertifiserte virksomheter, konsulenter, sertifisører og øvrig fagmiljø.**

**Bakgrunn og mål for utvikling**

Miljøfyrtårns visjon er å være virksomhetens verktøy for grønn omstilling. I vår nye strategi har vi laget et “veikart” for dette som vi kaller Miljøledelse 2.0. Miljøledelse 2.0 handler om å jobbe kontinuerlig for å identifisere og redusere de negative miljøpåvirkningene, søke positive påvirkninger, og skape nye forretningsmuligheter. Dette skal blant annet styres gjennom sertifiseringskriterier som er konkrete, relevante og gir mest mulig miljøgevinst.

Felleskriteriene er Miljøfyrtårns mest sentrale virkemiddel for å oppnå miljøeffekt. I forslaget til nye felleskriterier iverksettes Miljøledelse 2.0 blant annet gjennom å stille strengere krav til at sertifiseringen skal være forankret i ledelsen, gjennom å sørge for at sertifiserte virksomheter jobber med grønnere verdikjeder samt gjennom å styrke virksomhetens kontinuerlige forbedringsarbeid.

Per i dag er over 7500 virksomheter sertifisert som Miljøfyrtårn, alt fra store konsern til enkeltmannsforetak. Felleskriteriene skal oppleves som relevante for både store og små virksomheter.

**Nye felleskriterier**

Høringsutkastet for Felleskriterier inneholder:

* 28 nye/reviderte kriterier.
* 7 justerte kriterier.

Øvrige kriterier i kriteriesettet er foreslått slettet.

Kriteriene adresserer miljøtemaene arbeidsmiljø, avfall og ombruk, innkjøp, transport og energi. I tillegg inneholder settet kriterier som skal utgjøre rammeverket for miljøledelsessystemet. Kriterier vil bli tildelt virksomheter ut fra virksomhetens størrelse og funksjon. Dette vil gjøres med hjelp av et nytt digitalt verktøy kalt “kriterievelgeren” (se nedenfor).

Kriteriesettene for «Byggeier» og «Leietaker» utgår som kriteriesett og vil fra lansering av nye felleskriterier være en del av felleskriteriene. Virksomheter med direkte ansvar for klima- og miljøstyring som følge av å utvikle, eie og drive eiendommer, vil få et eget bransjekriteriesett. Dette vil komme i egen høring senere i år.

I tillegg til selve kriteriene kommer det også nye digitale hjelpemidler i Miljøfyrtårn-portalen som skal bidra til å lette implementeringen og oppfølgingen av miljøarbeidet i virksomhetene. Her ønsker vi spesielt å peke på to helt sentrale nyheter: en *kriterievelger* og en interaktiv handlingsplan i form av et *årshjul*.

Kriterievelgeren er et digitalt verktøy som sørger for at virksomheter automatisk får tildelt de felleskriterier som er relevante for sin virksomhet. Blant annet vil små virksomheter (under 20 årsverk) få færre kriterier, og byggeierkriterier vil inngå som en del av felleskriteriene til de som eier bygg. Miljøfyrtårn har også utviklet kriterier for eierskap, gjeldene for virksomheter som har bestemmende innflytelse over andre virksomheter.

Årshjulet er et hjelpemiddel for å kunne jobbe mer systematisk og kontinuerlig med tiltak, men har også som mål å gjøre det enda mer nyttig å bruke Miljøfyrtårnportalen i daglig drift og utvikling. Årshjulet vil primært være et tilbud til de virksomhetene som ikke allerede har et fungerende årshjul på plass ved sertifisering.

I tillegg til kriterievelgeren og årshjul er det utviklet flere andre hjelpemidler og maler, som skal hjelpe virksomheter til å iverksette miljøledelsessystemet på en god måte. Disse hjelpemidlene er gjerne knyttet til et bestemt kriterium. En beskrivelse av disse er lagt ved det enkelte kriterium.

**Implementering av kriteriene**

Alle virksomheter skal bruke de nye kriteriene ved sertifisering. Kriteriene er planlagt lansert i fjerde kvartal 2021.

**Høring**

I høringsrunden kan det foreslås:

* **Nye kriterier**
* **Endringer av kriterieformuleringer**
* **Endringer av veiledninger**
* **Fjerning av enkeltkriterier**
* **Nye relevante indikatorer til den årlige klima- og miljørapporten**
* **Fjerning av ikke-relevante indikatorer til den årlige klima- og miljørapporten**
* **Nye relevante hjelpemidler i tilknytning til kriteriene**
* **Relevante miljøtips til Miljøfyrtårns idébank**

Høringsforslaget er lagt ut på Miljøfyrtårns hjemmeside, under «[pågående revisjonsprosesser](https://www.miljofyrtarn.no/virksomhet/sertifiseringskriterier/pagaende-revisjonsprosesser/)»

**Innspill sendes ved å besvare det digitale høringsskjemaet:** <https://www.miljofyrtarn.no/felleskriterier-horing/> **.**

**Høringsfrist er satt til 17. juni 2021.**

Spørsmål om høringen kan rettes til saksbehandler på e-post, [jan.halvor@miljofyrtarn.no](mailto:jan.halvor@miljofyrtarn.no)

Med vennlig hilsen



|  |
| --- |
| **Ann-Kristin Ytreberg** |
| *Daglig leder* | **Jan Halvor Bransdal** |
| *Stiftelsen Miljøfyrtårn* | *Seniorrådgiver*  *Avdeling for Miljøfaglig utvikling* |
|  | *Stiftelsen Miljøfyrtårn* |

**Adresseliste:**

Miljøfyrtårn – konsulenter

Miljøfyrtårn – sertifisører

Miljøfyrtårn-sertifiserte virksomheter

Klima- og Miljødepartementet

Miljødirektoratet

Direktoratet for forvaltning og økonomistyring (DFØ)  
Nærings- og fiskeridepartementet

Klimaetaten i Oslo kommune

Arbeidstilsynet

Framtiden i Våre Hender

WWF

Skift

Zero

Naturvernforbundet

Miljømerket Svanen/Norsk Miljømerking

Klimapartner, alle regioner

Klimaalliansen

Norsk klimastiftelse  
EAT foundation

Bellona

Standard Norge

NTNU

BI

UiA

NMBU

Nord Universitet

**Stiftere av Miljøfyrtårn:**  
SMB Norge

Hovedorganisasjonen Virke

Landsorganisasjonen i Norge

Næringslivets Hovedorganisasjon

Kommunenes Sentralforbund

Innovasjon Norge

Bergen kommune

Drammen kommune

Ålesund kommune

Kristiansand kommune

Larvik kommune

Oslo kommune

Ringsaker kommune

Stavanger Kommune

Tromsø Kommune

Trondheim Kommune